EUROOPA PARLAMENDI RESOLUTSIOON,  
17. aprill 2013,  
tähelepanekutega, mis on Euroopa Võrgu- ja Infoturbeameti 2011. aasta eelarve täitmisele 
heakskiidu andmist käsitleva otsuse lahutamatu osa  
EUROOPA PARLAMENT,  
— võttes arvesse Euroopa Võrgu- ja Infoturbeameti 2011. aasta lõplikku raamatupidamise aastaaruannet,  
— võttes arvesse kontrollikoja aruannet Euroopa Võrgu- ja Infoturbeameti eelarveaasta 2011 raamatupida ­
mise aastaaruande kohta koos ameti vastustega (  1 ), 
— võttes arvesse nõukogu 12. veebruari 2013. aasta soovitust (05753/2013 – C7-0041/2013),  
— võttes arvesse Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb 
Euroopa ühenduste üldeelarve suhtes kohaldatavat finantsmäärust, (  2 ) eriti selle artiklit 185,  
— võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 
966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega 
tunnistatakse kehtetuks nõukogu määrus (EÜ, Euratom) nr 1605/2002, (  3 ) eriti selle artiklit 208,  
— võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 460/2004, 
millega luuakse Euroopa Võrgu- ja Infoturbeamet, (  4 ) eriti selle artiklit 17,  
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinants ­
määruse kohta asutustele, millele viidatakse Euroopa ühenduste üldeelarve suhtes kohaldatavat finants ­
määrust käsitleva nõukogu määruse (EÜ, Euratom) nr 1605/2002 artiklis 185, (  5 ) eriti selle artiklit 94,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit (A7-0100/2013),  
A. arvestades, et kontrollikoda märkis, et ta sai piisava kindluse 2011. aasta raamatupidamise aastaaruande 
usaldusväärsuse ja selle aluseks olevate tehingute seaduslikkuse ja korrektsuse kohta;  
B. arvestades, et Euroopa Parlament andis 10. mail 2012. aastal heakskiidu Euroopa Võrgu- ja Infoturbe ­
ameti (edaspidi „amet”) tegevdirektori tegevusele ameti 2010. aasta eelarve täitmisel (  6 ) ning heakskiidu 
andmise otsusele lisatud resolutsioonis muu hulgas:  
— väljendas muret asjaolu üle, et kontrollikoja aruande kohaselt kanti assigneeringuid järgmisse aastasse 
üle 19 % ulatuses ameti kogueelarvest,  
— nõudis tungivalt, et amet:ET 16.11.2013 Euroopa Liidu Teataja L 308/273  
( 1 ) ELT C 388, 15.12.2012, lk 135.  
( 2 ) EÜT L 248, 16.9.2002, lk 1.  
( 3 ) ELT L 298, 26.10.2012, lk 1.  
( 4 ) ELT L 77, 13.3.2004, lk 1.  
( 5 ) EÜT L 357, 31.12.2002, lk 72.  
( 6 ) ELT L 286, 17.10.2012, lk 221.
— teeks põhjaliku inventuuri ning tagaks raamatupidamisandmete korrektsuse,  
— parandaks läbipaistvust seoses eelarvestuse ja projektide eest vastutajaga,  
— tugevdaks oma hankealaseid volitusi rahastamise üle otsustamise ja tööprogrammi tasandil,  
— tagaks iga-aastases tegevusaruandes erandite tervikliku avalikustamise,  
— tagaks eeskirjade võimaliku eiramise puhul piisavad järelmeetmed,  
— töötaks välja järelkontrolli ja annaks selle kohta aru;  
C. arvestades, et ameti 2011. aasta eelarve oli kokku 8 102 921 eurot, mis oli 2010. aasta eelarvest 
(8 133 188 eurot) 0,003 % väiksem; arvestades, et liidu esialgne rahaline toetus ameti 2011. aasta 
eelarves oli 7 931 858 eurot (  1 ) (2010. aastal 7 928 200 eurot);  
Eelarvehaldus ja finantsjuhtimine  
1. tuletab meelde, et liidu esialgne rahaline toetus oli 2011. aastal 7 931 858 eurot; märgib, et eelarve 
täitmine on võrreldes eelnenud aastaga paranenud;  
2. märgib raamatupidamise aastaaruande põhjal, et ameti 2011. aasta esialgne eelarve oli 7 931 858 eurot; 
märgib aga, et juhatus tegi eelarves paranduse, et kanda eelarvesse Euroopa Vabakaubanduse Assotsiat ­
siooni riikidelt saadud 171 063 euro suurune rahaline osalus;  
3. võtab raamatupidamise aastaaruande põhjal teadmiseks, et kulukohustustega seoti 100 % assigneeringu ­
test (2010. aastal 99,95 %) ja et maksete täitmismäär oli 85,82 % (2010. aastal 75,46 %);  
Ülekantud assigneeringud  
4. märgib ameti raamatupidamise aastaaruande põhjal, et 2012. aastasse kanti üle 1 166 895 euro kuluko ­
hustuste assigneeringuid, mis olid 2011. aasta lõpuks kulukohustustega seotud, kuid veel välja maksmata; 
märgib peale selle, et tühistatud ülekantud assigneeringute (st assigneeringud, mis kanti üle 2010. aastast, 
kuid mida 2011. aastal välja ei makstud) summa oli 2011. aastal 130 133 eurot;  
5. väljendab taas kord muret, et kontrollikoja aruande kohaselt kanti 33 % ameti tegevuseelarvest (III jaotis) 
üle järgmisse aastasse; väljendab muret asjaolu üle, et selline olukord annab tunnistust viivitustest ameti 
eelarve III jaotisest rahastatava tegevuse elluviimisel ning on vastuolus eelarve aastasuse põhimõttega; 
nõuab veel kord tungivalt, et amet teavitaks eelarve täitmisele heakskiidu andmise eest vastutavat institut ­
siooni meetmetest, mida ta on nimetatud puuduse kõrvaldamiseks võtnud; märgib peale selle, et olukord 
on võrreldes eelnenud aastaga (mil see määr oli 52 %) paranenud;  
6. tuletab meelde, et kontrollikoja aruande kohaselt kanti 34 % ameti halduseelarvest (II jaotis) üle järgmisse 
aastasse; märgib, et selline olukord on vastuolus eelarve aastasuse põhimõttega; nõuab veel kord tungi ­
valt, et amet teavitaks eelarve täitmisele heakskiidu andmise eest vastutavat institutsiooni meetmetest, 
mida ta on nimetatud puuduse kõrvaldamiseks võtnud;  
Hankemenetlused  
7. märgib kontrollikoja aruande põhjal, et amet peab parandama põhivara dokumenteerimist, sest põhivara 
ostud registreeritakse arve ja mitte eseme tasandil; nõuab tungivalt, et amet teavitaks eelarve täitmisele 
heakskiidu andmise eest vastutavat institutsiooni meetmetest, mida ta on nimetatud puuduse kõrvalda ­
miseks võtnud;ET L 308/274 Euroopa Liidu Teataja 16.11.2013  
( 1 ) 2011. aasta raamatupidamise aastaaruanne, lk 20.
Töölevõtmismenetlused  
8. märgib, et töölevõtmismenetluste vähese läbipaistvuse probleemi, millele kontrollikoda juhtis tähelepanu 
oma 2010. aasta aruandes, ei ole püütud asjakohaste meetmetega lahendada ja kontrollikoda märkis jälle, 
et amet peab nende menetluste läbipaistvust suurendama; palub ametil teavitada eelarve täitmisele heaks ­
kiidu andmise eest vastutavat institutsiooni meetmetest, mida ta on nimetatud puuduse kõrvaldamiseks 
võtnud; on seisukohal, et teatavad personalieeskirjade sätted võivad tekitada märkimisväärse halduskoor ­
muse; palub seetõttu komisjonil lubada ametitel kohaldada personalieeskirjade artikli 110 puhul teatavat 
lihtsustatud korda;  
9. viitab eelarve täitmisele heakskiidu andmise otsusele lisatud muude horisontaalsete tähelepanekute osas 
oma 17. aprilli 2013. aasta resolutsioonile (  1 ) asutuste tulemuste, finantsjuhtimise ja kontrolli kohta.ET 16.11.2013 Euroopa Liidu Teataja L 308/275  
( 1 ) Vastuvõetud tekstid, P7_TA(2013)0134 (vt  Euroopa Liidu Teataja  lk 374).